Diari Oficial de la Generalitat Valenciana


Sumari del DOGV 4612, del 21-10-2003 (2003/11766)

DECRET 210/2003, de 17 d'octubre, del Consell de la Generalitat, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2004.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/10/17/210/dof/vci/html**

### Dades del document

Número de DOGV
:   4612

Data del DOGV
:   21-10-2003

Secció del DOGV
:   I. DISPOSICIONS GENERALS

Número del document
:   2003/11746


Data del document
:   17-10-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * vacances retribuïdes
    * legislació
    * jornada de treball
    * dia festiu

DECRET 210/2003, de 17 d'octubre, del Consell de la Generalitat, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2004. [2003/X11185]
  
El Reial Decret Legislatiu 1/1995, de 24 de març, pel qual s'aprovà el text refós de la Llei de l'Estatut dels Treballadors, va determinar en la disposició transitòria cinquena, la vigència fins al 12 de juny de 1995, de les normes sobre jornada i descansos contingudes en el Reial Decret 2.001/1983, sense perjuí de la seua adequació pel Govern, prèvia consulta a les organitzacions empresarials i sindicals afectades, a les previsions contingudes en els articles 34 a 38 del mencionat text legal.
  
Al dit efecte, el Reial Decret 1.561/1995, de 21 de setembre, sobre jornades especials de treball, en la disposició derogatòria única, establix la derogació expressa del Reial Decret 2.001/1983, de 28 de juliol (modificat pel Reial Decret 1.346/1989, de 3 de novembre), sobre regulació de la jornada de treball, jornades especials i descansos, si bé exceptuant-se'n el que disposen els articles 45, 46 i 47 en matèria de festes laborals, per les quals estes continuen sent el referent reglamentari d'aplicació del text refós de la Llei de l'Estatut dels Treballadors.
  
L'article 45 del Reial Decret 2.001/1983, de 28 de juliol, regula, de conformitat amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, i establix la facultat de les comunitats autònomes de substituir les festes assenyalades en l'apartat d) del precepte assenyalat en segon lloc, per altres que per tradició els siguen pròpies.
  
D'acord amb l'article 37.2 de l'Estatut dels Treballadors, el text reglamentari permet a les comunitats autònomes afegir una festa més a les 14 determinades, de les quals dos són locals, quan esta puga establir una de les seues festes tradicionals per no coincidir en diumenge un nombre suficient de festes nacionals, i esta festa tindrà el caràcter de recuperable.
  
En virtut d'allò establit en les disposicions invocades, s'establixen com a festes pròpies de la Comunitat Valenciana pel seu caràcter tradicional, el dia 12 d'abril, dilluns de Pasqua, i el 9 d'octubre, dia de la Comunitat Valenciana, a més del dia 9 de març, dia de Sant Josep, patró de València.
  
Vista la significació rellevant que té en la nostra cultura el dia 6 de gener, Epifania del Senyor, i tenint en compte el que disposen les normes mencionades i especialment els acords amb la Santa Seu, i el que disposa l'article 37.2 de l'Estatut dels Treballadors, quan diu que les comunitats autònomes, dins del límit anual de catorze festius, podran assenyalar aquelles festes que per tradició els siguen pròpies, substituint per a això les d'àmbit nacional que es determinen reglamentàriament i, en tot cas, les que es traslladen a dilluns, s'ha considerat procedent establir el dia mencionat amb el caràcter de festiu.
  
Amb la proposta formulada es fa possible el gaudi de les dotze festes laborals en l'àmbit de la Comunitat Valenciana, a més en relació amb la determinació de les dues festes laborals de caràcter local, es tindrà en compte el que disposa l'article 46 del Reial Decret 2.001/1983, de 28 de juliol, dins del més ampli respecte als valors que es desprenen de la nostra tradició cultural.
  
Sobre el calendari laboral que recull el present decret han estat consultades les organitzacions sindicals i empresarials més representatives a la Comunitat Valenciana.
  
En virtut d'això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 17 d'octubre de 2003,
  
DECRETE
  
Article únic
  
D'acord amb el que disposen els articles 37.2 del text refós de la Llei de l'Estatut dels Treballadors (Reial Decret Legislatiu 1/1995, de 24 de març), i 45 del Reial Decret 2.001/1983, de 28 de juliol (modificat pel Reial Decret 1.346/1989, de 3 de novembre), declarat vigent en la disposició derogatòria única del Reial Decret 1.561/1995, de 21 de setembre, sobre jornades especials de treball, es declaren dins de l'àmbit territorial de la Comunitat Valenciana, dies inhàbils a efectes laborals, retribuïts i no recuperables, els coincidents amb les dates que a continuació es detallen:
  
1 de gener Cap d'Any.
  
6 de gener Epifania del Senyor.
  
19 de març Sant Josep.
  
9 d'abril Divendres Sant.
  
12 d'abril Dilluns de Pasqua.
  
1 de maig Festa del Treball.
  
9 d'octubre Dia de la Comunitat Valenciana.
  
12 d'octubre Dia de la Hispanitat.
  
1 de novembre Tots Sants.
  
6 de desembre Dia de la Constitució.
  
8 de desembre Immaculada Concepció.
  
25 de desembre Nativitat del Senyor.
  
València, 17 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,
  
GERARDO CAMPS DEVESA


Còpia Permalink ELI